कार्मिक, लोक शिकायत एवं पेंशन मंत्रालय
पेंशन और पेंशनभोगी कल्याण विभाग, कार्मिक, लोक शिकायत और पेंशन मंत्रालय, भारत सरकार द्वारा केंद्र सरकार के पेंशनभोगियों के लिए फेस ऑथेंटिकेशन के माध्यम से डिजिटल जीवन प्रमाणपत्र को बढ़ावा देने के लिए एक राष्ट्रव्यापी अभियान शुरू
पेंशन और पेंशनभोगी कल्याण विभाग, कार्मिक, लोक शिकायत और पेंशन मंत्रालय, भारत सरकार ने केंद्र सरकार के पेंशनभोगियों के लिए डिजिटल जीवन प्रमाणपत्र को बढ़ावा देने के लिए एक राष्ट्रव्यापी अभियान शुरू किया है। नवंबर, 2021 में, डॉ. जितेंद्र सिंह, माननीय राज्यमंत्री  ने किसी भी एंड्रॉइड मोबाइल फोन के माध्यम से जीवन प्रमाणपत्र जमा करने के लिए फेस ऑथेंटिकेशन तकनीक का शुभारंभ किया था। अब विभाग डिजिटल मोड के माध्यम से जीवन प्रमाणपत्र को बढ़ावा देने और फेस ऑथेंटिकेशन तकनीक को लोकप्रिय बनाने के लिए एक विशेष राष्ट्रव्यापी अभियान शुरू कर रहा है। सभी पंजीकृत पेंशनभोगी संघों, पेंशन संवितरण बैंकों, भारत सरकार के मंत्रालयों और सीजीएचएस वेलनेस केंद्रों को निर्देश दिया गया है कि वे पेंशनभोगियों के 'सुविधापूर्ण जीवन' सुनिश्चित करने के लिए, जीवन प्रमाणपत्र जमा करने हेतु डिजिटल जीवन प्रमाणपत्र/फेस ऑथेंटिकेशन तकनीक को बढ़ावा देने के लिए विशेष शिविरों का आयोजन करें।
इस अभियान के दौरान 13.11.2022 तक जमा किए गए डिजिटल जीवन प्रमाणपत्रों की संख्या 47,66,735 हैं और इनमें से, फेस ऑथेंटिकेशन के माध्यम से जेनरेट किए गए कुल डीएलसी 2,62,686 हैं। इसके अतिरिक्त, केंद्र सरकार के पेंशनभोगियों द्वारा जमा किए गए कुल डीएलसी 18,18,289 हैं और इनमें से फेस ऑथेंटिकेशन के माध्यम से उत्पन्न कुल डीएलसी 1,61,158 हैं।
इसी कड़ी में, डॉ. प्रमोद कुमार, निदेशक और श्री नमो नारायण मीणा, एएसओ, पेंशन और पेंशनभोगी कल्याण विभाग की केंद्र सरकार की टीम एसबीआई, प्रशासनिक कार्यालय, सीएन विद्यालय, अंबावाड़ी में जागरूकता कार्यक्रम आयोजित करने के लिए दिनांक 15 नवंबर, 2022 को अहमदाबाद पहुंचेगी। इससे पूर्व, टीम ने 14 नवंबर, 2022 को वडोदरा में एसबीआई की अलकापुरी शाखा में जागरूकता अभियान आयोजित किया।
इस अभियान में श्री राजीव राठी, उप महानिदेशक, एनआईसी,की भूमिका सराहनीय है, जोलगातार तकनीकी मार्गदर्शन प्रदान कर रहे हैं। इसके अतिरिक्त, एसबीआई और अन्य बैंकों, यूआईडीएआई, पीआईबी, डीडी न्यूज और आकाशवाणी के प्रतिनिधियों का सहयोग और प्रचार अमूल्य है। अहमदाबाद में, इस अभियान को पोस्ट एंड टेलीग्राफ एंड अदर्स पेंशनर्स एसोसिएशनके सचिवश्री एस.बी. पटेलऔर एसबीआई,पेंशनर्स एसोसिएशन, अहमदाबाद यूनिट के महासचिव श्री एस.सी. गोर द्वारा गति प्रदान की जा रही है।
केंद्रीय टीम ने जानकारी दी है कि पहले जीवन प्रमाणपत्र भौतिक रूप में जमा करना पड़ता था और इसके लिए वृद्ध पेंशनभोगियों को घंटों बैंकों के बाहर कतारों में खड़ा रहना पड़ता था। अब, यह घर बैठे आराम से एक बटन के क्लिक से संभव हो गया है। केंद्रीय टीम ने आधार कार्ड, ओटीपी के लिए पंजीकृत मोबाइल नंबर, पीपीओ नंबर और बैंक/डाकघर खाता संख्या जैसे कुछ दस्तावेज लाने का आग्रह किया है, खासकर यदि वे पहली बार फेस ऑथेंटिकेशन तकनीक के माध्यम से डीएलसी जमा कर रहे हैं। यह सुविधा राज्य सरकार सहित कई अन्य पेंशन संस्वीकृति प्राधिकरणों के पेंशनभोगियों के लिए भी उपलब्ध है।
केंद्रीय दल ने सभी पेंशनभोगियों से विभाग के यूटयूब चैनल DOPPW_INDIA OFFICIAL को देखने का आग्रह किया जहां फेस ऑथेंटिकेशन तकनीक के माध्यम से अपना जीवन प्रमाणपत्र जमा करने की प्रक्रिया के बारे में हिंदी और अंग्रेजी में दो वीडीयो अपलोड किए गए हैं।
विभाग द्वारा यह अभियान पूरे नवंबर माह में चलाया जा रहा है और सभी पेंशनभोगियों से अनुरोध है कि फेस ऑथेंटिकेशन के माध्यम से अपना जीवन प्रमाणपत्र जमा करने के लिए इस सुविधा का लाभ उठाएं।